open-index/open-wikipedia-markdown huggingface dataset:
Bitka na Bielej hore

**Bitka na Bielej hore** bola bitka 8. novembra 1620 medzi českými stavmi a katolíckou ligou v rámci českého stavovského povstania a tridsaťročnej vojny neďaleko Prahy. České vojsko v nej po krátkom boji podľahlo. Bitka trvala asi hodinu: pri skusmom útoku cisárskych vojsk sa povstalecké vojsko rozpadlo a rozutekalo. Český kráľ Fridrich Falcký deň po bitke opustil Prahu a utiekol zo zeme. Dôsledkom bola značná strata samostatnosti českých krajín až do roku 1918.

Vojsko českých protestantských stavov a ich spojencov na jeseň ustúpilo z Rakúska pred ofenzívou habsburských a ligistických vojsk. Pri Prahe sa tieto vojská zastavili a rozhodli sa postaviť nepriateľovi. Situácia v stavovskom vojsku však nebola ideálna. Jednotkám chýbali skúsení velitelia. Morálka žoldnierov, ktorí tvorili jadro armády a po chvatnom ústupe z Rakúska, keď mnohí nedostali vyplatený žold, bola na nízkej úrovni. Aj preto asi 5 000 stavovských žoldnierov na bojisko nedorazilo a bitku strávilo za bránami mesta, mnohí v pražských krčmách. Stavovskému vojsku o sile asi 21 000 velil Kristián I. Anhaltský.

Stavy sledujúce postup ligistických a cisárskych vojsk sa rozhodli postaviť na odpor pri západných hradbách Prahy, na vrchu Bílá hora. Ich vojsko bolo otočené čelom na severozápad, pričom svoje pravé krídlo opieralo o steny zverníka letohrádku Hvězda. Ľavé krídlo bolo posilnené delostrelectvom.

Ligistické a habsburské vojská sa priblížili k Prahe večer 7. novembra, v tej dobe už vojská stavov pripravovali obranu. Veliteľom asi 26 000 vojakov bol Charles de Buquoy. Veliteľ katolíckeho vojska v tej dobe vedel, že vojsko jeho nepriateľa sa zmieta v problémoch a vodca povstalcov Fridrich Falcký sa dostáva do politickej izolácie a jeho moc klesá. Aj preto de Buquoy aj von Tilly zvažovali, či nebude vhodnejšie stretnúť sa s nepriateľom až na jar.

Ráno 8. novembra 1620 stáli už vojská stavov pripravené na návrší Bielej hory a sledovali, ako sa zoskupujú ich nepriatelia. Maxmilián Bavorský, veliteľ ligistických vojsk navrhol na porade skusmo zaútočiť na stavovské ľavé krídlo. Dlhé váhanie katolíckych vojsk malo za následok, že Fridrich Falcký dokonca odišiel z bojiska na obed s anglickým veľvyslancom. Očakával totiž, že nepriateľ nebude riskovať útok na jeho výhodné postavenie a odtiahne. Okolo obeda však časť katolíckych vojsk zaútočila. Krátky boj trvajúci asi hodinu mal za následok lavínovitý ústup celého ľavého krídla stavov. Vojsko stavov sa tak rozpadlo a ustúpilo v zmätku do Prahy.

Hladký priebeh bitky zaskočil obe strany. Habsburské a ligistické vojsko si napriek víťazstvu nedovolilo vstúpiť do Prahy.

## Referencie

## Literatúra
* FUKALA, Radek: Bitka na Bielej hore : Nešťastná šarvátka pred Prahou. In: *Historická revue*, roč. XXV, 2014, č. 2, s. 16  21.
* UHLÍŘ, Dušan: *Drama Bílé Hory : Česká válka 1618 – 1620.* Brno : CPress, 2015. 164 s. ISBN 978-80-264-0151-3

## Iné projekty

Kategória:Bitky tridsaťročnej vojny
Kategória:Bitky v Česku
Kategória:Bitky v 1620
Kategória:Bitky Španielska
Spoločensky zodpovedné podnikanie

**Spoločensky zodpovedné podnikanie** je koncept, v rámci ktorého sa podniky či organizácie snažia integrovať do svojich aktivít spoločenský záujem, pričom vychádzajú zo svojho vplyvu, ktorí majú na zainteresované subjekty (stakeholders). Medzi zainteresované subjekty patria zákazníci, zamestnanci, akcionári, subdodávatelia, miestna komunita, čiže všetci, ktorých sa aktivity danej spoločnosti akýmkoľvek spôsobom dotýkajú. Spoločenská zodpovednosť presahuje povinný legislatívny rámec a vzniká na dobrovoľnej báze. Výsledkom je zvýšenie kvality života zamestnancov, ich rodín ako aj miestnej komunity a spoločnosti v širšom meradle.

## Právna legislatíva na Slovensku
Slovenský právny systém v súčasnosti nerozlišuje pojem spoločensky zodpovedný podnik alebo benefičný podnik. S rastúcim morálnym aspektom nákupu to dáva priestor podnikom na greenwashing spotrebiteľa.

Slovensko preberá politiky a iniciatívy sociálnej a environmentálnej politiky podnikov od Európskej únie.

Greenwashing je termín anglického pôvodu zložený z termínu green (zelený, prenesene ekologický) a whitewashing (zastieranie či ospravedlňovanie nepriaznivých faktov za účelom zlepšenia verejnej mienky o sebe alebo téme. Oxfordský slovník definuje greenwashing ako dezinformáciu šírenú organizáciou za účelom prezentovať o sebe environmentálne zodpovedný verejný obraz.

### Rozoznávanie spoločensky zodpovedných podnikov na Slovensku
Na rozlišovanie skutočne spoločensky zodpovedných podnikov sú preto slovenskí spotrebitelia odkázaní na dôveryhodné externé spoločnosti, udeľujúce certifikáty za spoločensky zodpovednú podnikateľskú činnosť a misiu podniku.

Externé typy certifikácií spoločensky zodpovedného podnikania:

* Fair Trade Certifikát - Fair trade znamená spravodlivejšie obchodné podmienky, dodržiavanie ľudských a pracovných práv a šetrnosť k životnému prostrediu.
* Rainforest Alliance Certifikát - zodpovedné poľnohospodárstvo
* UTZ Certifikát - zodpovedne pestovaná káva, čaj a kakao
* FSC Certifikát - výrobky zo zodpovedne obhospodarovaných lesov
* B Corporation Certifikát - komplexná certifikácia spoločenského prínosu spoločnosti
* Non-GMO Certifikát - potvrdenie, že firmy (a ani ich dodávatelia alebo výrobcovia) nevyužívajú geneticky modifikované suroviny
* GOTS (Global Organic Textile Standard) - záruka etickej a ekologickej produkcie textilu od pestovania, spracovania až po balenie a distribúciu
* BLUESIGN® - certifikát najvyššej ekologickej šetrnosti v celom procese výroby produktu

## Externé odkazy
* zodpovednepodnikanie.sk
* https://ec.europa.eu/info/business-economy-euro/doing-business-eu/corporate-social-responsibility-csr_sk
* https://asovending.sk/utz-rainforest-lliance-a-fair-trade
* https://fairtrade-slovensko.sk/fairtrade-2/fairtrade-certifikacia-a-kontrola/
* https://hanzelkazikmund.cz/stories/23_Co-je-Fair-Trade-GOTS 

Kategória:Podniková ekonomika
Derivát (chémia)

**Derivát** alebo **odvodená zlúčenina** je zlúčenina, ktorá vznikla odvodením od inej zlúčniny, napríklad halogénderivát je zlúčenina halogénu a uhľovodíka. 

Kategória:Chemické zlúčeniny
Sojuz 17

**Sojuz 17** () bol sovietsky pilotovaný kozmický let v rámci programu Sojuz. Vyniesol kozmonautov Georgija Grečka a Alexeja Gubareva na kozmickú stanicu Saľut 4 na dlhotrvajúci pobyt. 

## Posádka
*  Georgij Grečko (1), veliteľ
*  Alexej Gubarev (1), palubný inžinier

## Technické parametre
* Hmotnosť: 6800 kg
* Perigeum: 185 km
* Apogeum: 249 km
* Sklon: 51.6°
* Doba obehu: 88,8 minút

## Hlavné údaje o misii
Pri vstupe do novej stanice našli vtipnú poznámku od jej staviteľov, ktorá hovorila: "Utrite si nohy!". Keď sa Sojuz 17 pripojil, stanica bola na neobyčajne vysokej kruhovej dráhe vo výške 350 km. Astrofyzika bola hlavnou súčasťou ich misie (z toho dôvodu bola taká veľká výška). Posádka objavila, že hlavné zrkadlo solárneho ďalekohľadu bolo zničené kvôli priamemu vystaveniu slnečnému žiareniu, keď zlyhal navádzací systém. Obnovili kryt zrkadla a napravili navádzanie ďalekohľadu pomocou stetoskopu, stopiek a signálov, ktoré vydávalo zrkadlo v jeho kryte. Experimenty uskutočnené na stanici boli väčšinou astronomického charakteru, ako pozorovania Slnka, Zeme a planét.

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1975
Ivona Kollárová

Doc. Mgr. **Ivona Kollárová,** PhD. (1971, Nitra), historik, vysokoškolský pedagóg, súdny znalec v odvetví Starožitnosti - Historické písomnosti

## Štúdium
*Filozofická fakulta UK, Katedra knižničnej a informačnej vedy, absolvovala v r. 1995
*na tej istej katedre doktoranské štúdium, titul PhD. v r. 1999
 
## Profesionálna kariéra
*2008 - Habilitácia v odbore České a československé dejiny (Filozofická fakulta Univerzity Hradec Králové). Habilitačná prednáška: Konkurenčné vzťahy vydavateľov v druhej polovici 18. storočia.
*popri doktoranskom štúdiu pracovala v Lyceálnej knižnici v Bratislave
*po dokončení štúdia vedúca Lyceálnej knižnice
*školí doktorandov na Katedre knižničnej a informačnej vedy Filozofickej fakulty UK

## Dielo
* *Cenzúra kníh v tereziánskej epoche*. Bratislava : SAV, 1999. ISBN 80-88940-03-6 (brož.)
* *Vydavatelia v 18. storočí. Trilógia k dejinám typografického média*. Bratislava : Veda, 2006. ISBN 80-224-0889-1 - kniha získala 2. cenu v súťaži mladých pracovníkov SAV.
* Slobodný vydavateľ, mysliaci čitateľ: Typografické médiu v jozefínskej dobe. Bratislava: Vydavateľstvo Rak.
2013.

## Externé odkazy
*Dejiny knižnej kultúry
*Profesionálny životopis

Kategória:Slovenskí knihovníci
Kategória:Slovenskí vysokoškolskí pedagógovia
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Flygility

**Flygility** je kynologický šport, ktorý je kombináciou flyballu a agility. Je to vlastne flyball, ale s tým rozdielom, že pes neskáče iba cez štyri rovnaké prekážky, ale musí prekonať aj prekážky, ktoré sa vyskytujú v agility. Tento šport môžu vykonávať rôzne plemená psov, rôzneho veku. Súťažia medzi sebou tímy (ako vo flyballu) na dvoch dráhach. Dráha pozostáva z prekážok (nie vždy sú všetky prekážky využívané) ako - fly box, skokové prekážky, kruh, ďaleký skok, šikmá stena (áčko), slalom, pevný tunel, atď.. 

## Tímy
Existujú rôzne možnosti ako zostaviť tím, podľa počtu dvojíc (človek a pes):

# jeden človek + jeden pes - *individuálny tím*
# dvaja ľudia + dvaja psi - *tím z dvojíc*
# ...

Pred štartom musí byť načrtnuté rozostavenie a musí byť k dispozícii účastníkom. Po rozostavaní dráhy si môže každý psovod a každý pes vyskúšať dráhu mimo súťaž.

## Štart
Na začiatku dráhy sa pripraví 1 pes z každého družstva, pričom dráhy a tými sú dve.
Rozhodca vydá povel a pes vybieha na trať. Prekoná všetky prekážky, vystrelí si loptičku a s úlovkom v papuli beží späť, opäť cez prekážky. Keď je v kontakte časťou svojho tela za štartovou / cieľovou čiarou (vo vzduchu, či na zemi) pustí loptičku za čiaru a v tom momente vybehne ďalší pes z jeho družstva. Ktoré družstvo má loptičky skôr, víťazí.

## Zdroj
Tento článok je kombináciou prekladu z Wellington Hurricanines  

Kategória:Kynologické športy
Derivát

**Derivát** môže byť:
* v chémii: odvodená zlúčenina, pozri derivát (chémia)
* v jazykovede: odvodenina (=odvodené slovo; výsledok odvodzovania)
* v biológii: orgány v čase vývoja zárodku
* vo financiách: (v najširšom zmysle) zmluva, ktorej hodnota či cena je úplne alebo prevažne odvodená od hodnoty či ceny nejakého aktíva, od úrovne nejakého indexu alebo od úrovne nejakého iného ukazovateľa (sadzby), pozri derivát (financie)
* dizajn/model, ktorý je variáciou iného, napr. derivát (marketing)
* v počítačoch: separátne ďalej vyvíjaná verzia softvéru, pozri derivát (softvér)

## Pozri aj
* finančný derivát
* fork (Informatika)
Salmiak

**Salmiak** je minerál kryštalizujúci v kubickej sústave, chemicky chlorid amónny - NH4Cl.

## Charakteristika
Salmiak, keďže je rozpustný vo vode, tak sa v kryštalickej forme vyskytuje zriedkavejšie, často sa sa v prírode nachádza v podobe nátekov, povlakov a kvapľov. Je to priehľadný minerál bielej farby so skleným leskom.

## Vznik
Salmiak sa často vyskytuje v blízkosti aktívnych sopiek, kde sa zráža zo sopečných plynov, unikajúcich z fumarol. Iný, pomerne častý výskyt salmiaku je v uhoľných slojoch a haldách.

## Výskyt
* Taliansko (Etna, Stromboli, Vezuv)
* Čile
* Čína
* Nemecko
* Česko
* Poľsko
* Peru
* USA (Arizona, Havajské ostrovy, Oklahoma, Pensylvánia)

## Iné projekty

## Externé odkazy
* www.mindat.org - salmiak v mineralogickej databáze 

Kategória:Kubické minerály
Kategória:Halogenidy (minerály)
Kategória:Bodová grupa -43m
Kategória:Minerály dusíka
Kategória:Minerály vodíka
Kategória:Minerály chlóru
Kynologický šport

**Kynologický šport** alebo **psí šport** je šport so psom. Pomocou nich môže majiteľ so psom precvičovať napr. šikovnosť, obratnosť, atď. Psy berú tieto športy ako zábavu, ale aj ako možnosť predviesť sa. Niektorí ľudia sa venujú týmto športom aj profesionálne, na rôznych medzinárodných súťažiach si porovnávajú schopnosti svojich zverencov, ale taktiež aj svoje trénerské schopnosti.

Medzi kynologické športy patrí:
* agility
* agility cross (beh psovoda so psom v prírodnom teréne),
* bikejöring (cyklista a pes),
* canicross (terénny beh so psom),
* coursing (športový hon na zajaca),
* dog-packing (nosenie záťaže),
* dog skijöring (lyžiar a pes),
* dogtrekking (náročná horská turistika so psom),
* dostihy (dráhové dostihy),
* flyball,
* flygility,
* frisbee,
* hang time (záhryz psa do visiacej návnady na čas),
* high jump (výskok do výšky),
* mondioring,
* mushing (jazda so psím záprahom),
* obedience,
* poľné športy (disciplíny odvodené od poľnej práce v poľovnej kynológii),
* preťahovanie lanom,
* pulka (lyžiar, boby a pes),
* ring (obranný šport v rôznych verziách),
* rollpulka (pes, vozík a psovod),
* športová kynológia (odvodená od pracovnej a služobnej kynológie),
* tanec so psom (musical canine freestyle),
* triatlon,
* weight pulling (ťah bremena).

## Referencie
Jednofarebnosť

**Jednofarebnosť** alebo **monochromatickosť** je 
*týkanie sa len jednej farby alebo charakterizovanosť len jednou farbou, pozri pod farba
*odborne aj: manie len jednej vlnovej dĺžky

## Pozri aj
*monochromatický monitor (=jednofarebný monitor; zobrazuje len farebné alebo čierne body, bez odtieňov)
*monochromatický LCD (nefarebný displej, obvykle len textový)
*jednofarebná tlač (tlač len jednou farbou (obvykle čiernou))
*monochromatický skener (sníma len v odtieňoch sivej farby)
Tlač

**Tlač**  môže byť:
*tlačené publikácie, pozri tlač (publikácie)
*mechanické alebo nejakým strojom vykonávané nanášanie farieb/farby na papier alebo inú látku s cieľom vytvoriť text, obrázok či vzor; druh alebo kvalita tejto činnosti (napr. nekvalitná tlač); súhrn činností okolo tejto činnosti
*skrátene kníhtlač
*v textilníctve: technika nanášania farebných vzorov na tkaniny, pozri tlač (textilníctvo)
*v počítačoch: pozri tlač (počítače)
*nárečovo: bavlnená tkanina s tlačeným vzorom

## Iné projekty
Ghostscript

**Ghostscript** je súbor programov založených na interpretovaní Adobe Systems' PostScriptu a PDF.

Ghostscript môže byť použitý ako raster image processor (RIP) pre rastrové tlačiarne alebo ako RIP engine pre PostScript a PDF zobrazovače. Ghostscript môže byť tiež použitý ako file format konvertor, napríklad z PostScriptu do PDF.

Ghostscript je portovaný na mnoho operačných systémov napríklad Unix a Unixu podobné systémy, Mac OS, OpenVMS, Microsoft Windows, OS/2 a AmigaOS.

## História
Ghostscript pôvodne napísal L. Peter Deutsch preprojekt GNU a bol vydaný v roku 1988 pod licenciou GNU General Public License. V čase prvého vydania existoval podobný komerčný produkt s názvom *GoScript* od spoločnosti LaserGo.

Deutsch neskôr založil spoločnosť *Aladdin Enterprises*, ktorá vydávala samostatnú verziu *Aladdin Ghostscript* pod licenciou Aladdin Free Public License, zatiaľ čo *GNU Ghostscript* bol distribuovaný pod licenciou GPL. Od verzie 8.54 (2006) boli obe vetvy opäť zlúčené a zostali duálne licencované.

Ghostscript je aktuálne vo vlastníctve Artifex Software a je udržiavaný jej zamestnancami spolu s komunitou používateľov. Podľa Artifex od verzie 9.03 nie je komerčná verzia voľne šíriteľná bez zakúpenia licencie, hoci verzia pod (A)GPL umožňuje komerčnú distribúciu, ak je odvodený kód zverejnený pod rovnakou licenciou. Vo februári 2013 bola licencia zmenená z GPLv3 na GNU AGPL, čo vyvolalo otázky kompatibility, napríklad pri distribúcii Debian.

Od verzie 9.55.0 má Ghostscript dva vstavané PDF interprety. Do verzie 9.56.1 bol predvolený interpret v jazyku PostScript; nový predvolený interpret je napísaný v jazyku C, je rýchlejší a bezpečnejší, pričom rozhranie a grafická knižnica zostali nezmenené.

## Referencie


## Externé odkazy
* Stránka Ghostscript komunity 
* GNU Ghostscript
* Ghostscript, Ghostview and GSview download
* ps2pdf.com A online convert tool that uses Ghostscript to covert documents

Kategória:Viacplatformový softvér
Kategória:PDF softvér
Kategória:Typografický softvér
Svätá zvrhlosť

**Svätá zvrhlosť** je prvý oficiálny album slovenskej thrash metalovej skupiny Majster Kat, ktorý v októbri 2007 vydalo hudobné vydavateľstvo Panda Music.

## Informácie o albume
Album *Svätá zvrhlosť* je debutom skupiny Majster Kat. Je zbierkou typických thrash metalových skladieb. Obsahuje dvanásť piesní naspievaných v slovenskom jazyku, ktoré sa, ako už samotný názov albumu napovedá, tematicky zameriavajú najmä na absurditu inkvizičného obdobia a neľudskosť vojnových konfliktov.

Album je zaujímavý svojou rôznorodosťou. Striedajú sa v ňom rýchle thrashové skladby s množstvom melodických pasáží s atmosférickou inštrumentálnou hudbou skladieb, v ktorých je využitý zvuk akustických gitár. Bol nahrávaný štúdiu *Midnight Scream*, vo Veľkých Stracinách (okr. Veľký Krtíš) v máji 2007. Koncom októbra 2007 ho vydalo české hudobné vydavateľstvo Panda Music. Edícia obsahuje lisované CD, s farebným bookletom s fotkami a textami. Celkový čas nahrávok je približne 55 minút.
V časopise **Rock Planet** sa album *Svätá zvrhlosť* umiestnil na 5.mieste v ankete o najlepší slovenský a český album roku 2007.

## Zoznam skladieb
# „Zapáľte ohne“ (hudba: Los, Lukáš/text: Slymák) – 5:24
# „Pod gilotínou“ (hudba: Los, Tapyr/text: Slymák)  – 4:28
# „Kat“ (hudba: Los, Gabo /text: Slymák) – 5:20
# „Tieň minulosti“ (hudba: Los /text: Slymák) – 3:36
# „Pád“ (hudba: Gabo, Los /text: Slymák) – 5:27
# „Večný odpočinok“ (hudba: Los) – 2:12
# „Smutný odkaz“ (hudba: Los, Lukáš /text: Slymák) – 4:32
# „V údolí včiel“ (hudba: Gabo, Los /text: Slymák) – 6:47
# „Vláda šakalov“ (hudba: Los, Gabo /text: Slymák) – 4:28
# „Začiatok konca“ (hudba: Gabo, Los) – 2:45
# „Posledný deň“ (hudba: Los, Gabo /text: Slymák) – 5:25
# „Toľko nevinných...“ (hudba: Los) – 2:24

## Zostava
* Slymák – spev
* Los – sólová gitara, vokály
* Lukáš – gitara
* Tapyr – basa, vokály
* Bubonix – bicie

## Externé odkazy
* www.majsterkat.sk  – oficiálna stránka skupiny
* www.whiplashmag.net - Recenzia CD "Svätá Zvrhlosť" v českom magazíne WHIPLASH
* Rock Planet - Recenzia CD "Svätá Zvrhlosť" v časopise ROCK PLANET
* www.metal-archives.com - popis albumu na Encyclopaedia Metallum 

Kategória:Albumy Majster Kat
Kategória:Thrashmetalové hudobné albumy
Kategória:Hudobné albumy z 2007
Kategória:Debutové albumy
Preťahovanie lanom (kynológia)

**Preťahovanie lanom** v kynológii je šport, kedy sa dva psi preťahujú o hrubé lano (aby sa dalo dobre držať v zuboch). Lano býva dlhé cca 1m. Každý pes je priputaný aby sa súperi v bojovej nálade navzájom nenapadli. Prehráva ten, kto sa prvý vzdá a opustí bojisko. Je to zaujímavé, divácky atraktívne predstavenie.

Kategória:Kynologické športy
Hang time

**Hang time** je kynologický šport. Ide o výdrž na zavesenej návnade. Návnada je umiestnená v základnej výške cca. 1,5 metra. Potom čo sa pes zachytí na návnade začne sa merať, ako dlho sa na návnade udrží. Často to bývajú rekordné časy. Tento šport je podobný high jumpu, ale pri hang time ide o čas, nie o výšku skoku.

Kategória:Kynologické športy
Vysoký výskok

**Vysoký výskok** nazývaný aj **High jump** je kynologický šport. Vo vysokom skoku ide o čo najvyšší výskok na zavesenú návnadu. Vyhráva pes, ktorý vyskočí najvyššie, zachytí návnadu a udrží sa na nej najmenej 5 sekúnd. V tomto športe je riziko vážnejších zranení (hlavne u jednotlivcov s horšou priestorovou orientáciou) a preto treba dbať na bezpečnosť. 

Kategória:Kynologické športy
Mondioring

**Mondioring** je kynologický výcvik psa v súlade s medzinárodným skúšobným postup (Mondio – Ring).

Výcvik na základe tohoto postupu sa svojím charakterom približuje k športovému výcviku. Hlavnou časťou je výcvik základov poslušnosti (čo je rovnaké ako u iných výcvikov), ale významnou a nezvyčajnou časťou sú cviky obrany, ktoré sú divácky veľmi atraktívne. Pri nich sa musí postaviť pes proti figurantovi, zadržať ho, pričom pri zadržaní musí prekonať niekoľko komplikovaných prekážok.

Kategória:Kynologické športy
Triatlon (kynológia)

V kynologických športoch ide o prekonanie niekoľkokilometrovej dráhy psom spolu s psovodom (plávaním, behom a na bicykli). Súťaže sú rozdelené na kategórie, napríklad podľa veľkosti, či veku psa. Vyhodnocuje sa čas potrebný na prekonanie dráhy.

Kategória:Kynologické športy
MSS

**MSS** môže byť skratka:

* Mobile Servicing System, kanadské robotické rameno na Medzinárodnej vesmírnej stanici
* Muzeálna slovenská spoločnosť
* Miestna súradnicová sústava
Slnečná granulácia

**Slnečná granulácia** alebo len **granulácia** je zrnitosť slnečnej fotosféry spôsobená vrcholkami konvektívnych prúdov – granulami. Granuly sú bubliny horúceho, čiastočne ionizovaného plynu, ktoré sú vztlakovou silou vynášané k viditeľnému povrchu Slnka. Pokračovaním granúl sú chromosférické útvary nazývané spikuly.

Veľkosť granúl je okolo  (750 až ), pri pohľade zo Zeme sa nám javia ako útvary s uhlovou veľkosťou 1" až 2". Majú nepravidelný, často mnohouholníkový tvar. Vzdialenosť medzi okrajmi granúl sa pohybuje okolo . Keďže je ich teplota priemerne o 200 stupňov vyššia ako teplota okolitej fotosféry, pozorujeme ich ako jasnejšie útvary na pozadí tmavšieho intergranulárneho priestoru. Slnečná granulácia má turbulentný charakter. Pohyb granúl je ovplyvňovaný pohybmi väčších celkov, *mesogranúl* a *supergranúl*. Počet granúl rýchlo vzrastá so zmenšujúcou sa veľkosťou. V miestach s magnetickým poľom je veľkých granúl menej a pohyby v granulácii sú iné ako v pokojných oblastiach. Životnosť granúl je okolo 8 až 20 minút.

## Pohyb granúl
Granuly začínajú na dne konvektívnej zóny, vystupujú až na dno fotosféry, kde začínajú expandovať, vyžiaria svoju energiu a vychladnú. Po vyžiarení sú granuly tmavé a rýchlo klesajú na dno konvektívnej zóny. Tam sa zahrejú a začnú opäť stúpať hore. Rýchlosť výstupných prúdov je okolo 5 až /s. Niektoré granuly sa prudko rozpínajú a utvoria prstenec, ktorý sa do 10 minút rozpadne. Takéto granuly sa nazývajú *explodujúce granuly*.

## Supergranuly
Dopplerovské merania rýchlosti na viditeľnom povrchu Slnka ukázali oveľa väčšie štruktúry ako bežné granuly – supergranuly. Priemer supergranúl je 30-tisíc až 35-tisíc kilometrov a ich životnosť je až niekoľko dní. Pôvod majú hlboko v konvektívnej zóne Slnka. V supergranule tečie plazma horizontálne z jej stredu smerom k okraju a z okraja klesá ochladená na dno konvektívnej zóny. V miestach, kde sa stretávajú okraje troch supergranúl sa často objavujú skupiny slnečných škvŕn. Medzi supergranulami je zvýšená koncentrácia magnetického poľa, ktorá vytvára obrazec nazývaný *chromosférická sieť*.

## Referencie
Slnečná granulácia – suh.sk

Kategória:Slnko
Agility cross

V agility cross ide o tímové prekonávanie prekážok na označených dráhach v prírodných terénoch (park, les, lúka, atď.). Prekážky môžu byť umelé, alebo tiež z prírodného materiálu. Najčastejšie bývajú rozostavené na štyroch úsekoch, pričom každý úsek má vlastného rozhodcu. Pravidlá tohto športu sa vo väčšej miere podobajú pravidlám agility. 

Kategória:Kynologické športy
Rollpulka

**Rollpulka** je kynologický šport veľmi podobný pulke, až na to že pulku (sánky člnkovitého tvaru) nahradil dvojkolesový vozík. Pes v primeranom postroji ťahá vozík, pričom je prenasledovaný psovodom (beh, na bicykli, atď.). Psovod zo začiatku len psa nasleduje, no neskôr sa pomocou lana pripojí za vozík. Rollpulka je dnes už málo využívaná, len ako tréning, alebo pri turistike, no málokedy na súťažiach (nahradila ju pulka). 

Kategória:Kynologické športy
Tuarangisaurus

**Tuarangisaurus** je vyhynutý rod plesiosaurov z čeľade Elasmosauridae ktorý žil v spodnej kriede na území Nového Zélandu. Zahŕňa 1 druh, *Tuarangisaurus keyesi* (Wiffen & Moisley, 1986).

Bol opísaný na základe lebky, niekoľkých stavcov a niekoľkých kostí mladých jedincov. Mal podľa odhadov dĺžku 8 metrov a živil sa rybami.

Meno *Tuarangisaurus* je zložené z 2 slov: Maorijského slova *tuarangi*, čo znamená "dávny" a gréckeho slova *sauros*, čiže "jašter". V preklade znamená toto meno *dávny jašter*.

Kategória:Elasmosauridae
Erb Banskej Štiavnice

náhľad|left|Erb

**Erb [[Banská Štiavnica|Banskej Štiavnice]]** je po Ostrihomskej pečati druhý najstarší erb v Uhorsku, aj vo svete. Na erbe je znázornené mestské opevnenie zakončené cimburím, v strede s vysokou gotickou vežou a bránou. V ľavom hornom rohu je čakan, v pravom hornom rohu sa nachádza motyka, v dolnej tretine môžeme vidieť dve kladivká, z čoho jedno je bez rukoväte. Z výzoru erbu môžeme uhádnuť, že zobrazuje baníctvo.

Erb Banskej Štiavnice bol vyhotovený o niekoľko storočí skôr ako erb Bratislavy. Pre včasné používanie erbu, ktorý bol vyhotovený v trinástom storočí, bola vydaná erbová listina až oveľa neskôr, v roku 1496 Vladislavom II., čím Banskej Štiavnici dovolil používať červený vosk. 

Banská Štiavnica
Kategória:Banská Štiavnica
Multifunkčné zariadenie (počítač)

thumb|Multifunkčná tlačiareň<br />Tlačiareň + skener + kopírovací stroj + čítačka kariet
**Multifunkčné zariadenie** alebo **multifunkčná tlačiareň** alebo **zariadenie/tlačiareň typu All-In-One** alebo **zariadenie/tlačiareň typu všetko-v-jednom** (po anglicky *multifunction printer/product/peripheral/device (MFP, MFD), multifunctional, all-in-one (AiO), mopier*) je počítačová tlačiareň kombinovaná (minimálne) s plošným skenerom. Dôvodom a obľúbenosťou tejto kombinácie je možnosť používať zariadenie ako kopírovací stroj, bez nutnosti použitia počítača. Multifunkčné zariadenie je najčastejšie kombinované s atramentovou tlačiarňou, ale vyrábajú sa aj kombinácie s laserovou tlačiarňou.

## Konštrukcia

Technicky ide o klasické počítačové tlačiarne vnútorne prepojené so skenerom a vybavené bufferom (pamäťovým ukladacím priestorom) s príslušným ovládacím firmvérom. Kopírovanie je vlastne zoskenovanie predlohy do buffera a jej vytlačením na tlačiarni. Niektoré lacné zariadenia nemajú vlastný buffer, ale ako buffer používajú propojený počítač, čím sa výhoda takéhoto usporiadania stráca.

Zariadenie samozejme umožňuje aj skenovanie do počítača a tlač z počítača. Niektoré zariadenia sú doplnené o fax - umožňuje odoslať fax z počítača, ale aj priamo (bez použitia počítača) alebo prídavnú čítačku pamäťových kariet. Čítačka umožní vytlačenie obrázkov z karty bez použitia počítača, alebo ich načítanie do počítača. Takéto zariadenia sú obvykle doplnené o prehľadový LCD displej umožňujúci prezrieť si obrázky z pamäťovej karty pred tlačou. Ku výbave takýchto tlačiarní patrí aj port Pictbridge, umožňujúci priame pripojenie digitálneho fotoaparátu (ak disponuje touto funkciou) a tlač obrázkov z fotoaparátu bez nutnosti pripojenia počítača.

## Použitie
Multifunkčné zariadenie je určené hlavne ako počítačová periféria do kancelárie. Zjednodušuje ovládanie a združením viacerých zariadení (kopírka, fax) do jedného šetrí priestor i čas. Zjednodušené je aj pripojenie k počítaču, keďže na pripojenie mu stačí jeden kábel.  Vo firmách sa používa hlavne multifunkčné zariadenie s laserovou tlačou, ktorá je pre použitie v kancelárii vhodnejšia (nižšie nákady na stranu, lepšia kvalita, stálosť tlače). V posledných rokoch stúpa záujem aj z radov domácich používateľov, keďže cena zariadenia je porovnateľné s cenou obyčajnej tlačiarne, pričom ponúka viac funkcií. Domáci zákazníci preferujú atramentovú tlač, ktorá umožňuje aj farebnú tlač fotografií.

## Výrobcovia
Príklady výrobcov tlačiarní, ktorí vo svojom sortimente majú aj multifukčné zariadenia:  Brother, Canon, Dell, Epson, Hewlett Packard, Konica Minolta, Kyocera, Lexmark, Okidata, Olivetti, Ricoh, Samsung, Sharp, Toshiba a Xerox. 

Kategória:Počítačové príslušenstvo
Kategória:Vstupné zariadenia
Kategória:Výstupné zariadenia
Atbaš

**Atbaš** je veľmi jednoduchá substitučná šifra, ktorú vynašli a používali hebrejci. Názov tejto šifry je odvodený od prvého písmena hebrejskej abecedy *alef* a posledného písmena *tav*, druhého písmena abecedy *bet* a predposledného písmena *šin* atď. Algoritmus šifry je založený na spočítaní vzdialenosti písmena otvoreného textu od začiatku abecedy a nahradení písmena rovnakej vziadelonosti od konca abecedy.

## Prevodová tabuľka pre medzinárodnú abecedu

Pre slovenskú abecedu:

Často sa dokonca používa skrátený typ prevodovej tabuľky:

Príklad k šifre:

Otvorený text: *Wikipedia*

Zašifrovaný text: *Drprkvwrz*

## Pozri aj
* Atbah
* Albam
* Augustova šifra

Kategória:Kryptológia
Substitúcia (kryptografia)

**Substitúcia** je spôsob šifrovania správy, kedy dochádza k zámene znaku abecedy otvoreného textu za znak zašifrovanej abecedy. Takéto šifry sa nazývajú substitučné šifry. Pri danej substitúcií sa môže využívať jedna šifrová abeceda, alebo ich môže byť aj viacero. Medzi najjednoduchšie substitučné šifry patrí napríklad Caesarova šifra.
Substitučné šifry sa rozdeľujú na:
* Jednoduchá substitúcia
* Homofónna substitúca
* Polyalfabetická substitúcia

## Pozri aj

* Transpozícia
* Kódová kniha

Kategória:Kryptológia
Albam

**Albam** je jednoduchý substitučný systém šifrovania, ktorý objavili a používali hebrejci (bol použitý v Biblii). Spočíva v tom, že abeceda sa rozdelila na dve polovice, kde prvé písmeno prvej polovice abecedy sa nahradilo prvým písmenom druhej polovice abecedy. Názov šifry Albam je odvodený podľa systému zašifrovania, ktorý vznikol postupným spojením prvého písmena hebrejskej abecedy *alef* a prvého písmena druhej polovice hebrejskej abecedy *lamed*, druhého písmena prvej polovice abecedy *bet* a druhého písmena druhej polovice hebrejským písmenom *mem* atď.

## Prevodová tabuľka
Pre medzinárodnú abecedu:

Prevodová tabuľka sa môže zapísať aj v skrátenom tvare:

Príklad použitia šifry **Albam**:

Otvorený text: *Wikipedia*

Zašifrovaný text: *Jvxvcrqvn*

## Pozri aj

* Atbah
* Atbaš
* Augustova šifra

Kategória:Kryptológia
Totálne divadlo (divadlo)

**Totálne divadlo** je simultánne využitie rozličných divadelných prostriedkov (napr. textu, hudby, hereckého prejavu, réžie, tanca). Slovo pochádza z latinčiny, a znamená celok, „celý“. Vo Wagnerovej myšlienke pokračoval na prelome storočia E. Gordon Craig. V praxi sa to vyvíjalo v Nemecku  v divadle  Maxa Reinhardta a v epickom divadle Erwina Piscatora. S novými variantmi sa pokúšalo hnutie Bauhausu, v prvom rade v scéne, v divadelnom a javiskovom technike s využitím variabilných možností divadelnej architektúry. Najskôr to bol triadický balet – pohyb herca v abstraktom kubickom prostredí, experimenty pokračovali v mechanicko balete – s pohybom mechanických konštrukcií v mechanickej scéne s koľajnicami, točňami a povestnými mechanickými bábkami s vysoko abstrahovaným telom. Najďalej zašli kinetické a svetelné partitúry Moholy-Nagya. 

Nazval ich excentrická mechanika, v ktorej do totálneho divadla vstupuje pohyb, zvuk, svetlá a farebné reflektory, filmové projekcie, vône, pachy… Spoločným estetickým kritériom je krása funkčnej konštrukcie. 

V roku 1968 vytvoil Alfred Radok v spolupraci s vytvarnikom Josefom Svobodom, v ramci Svetovej vystavy v Bruxeli, novu podobu "totalneho divadla" : Laterna magika. 

Je to až taký návrat k molierovskému typu divadla, kde sú zmazané rozdiely medzi jednotlivými divadelnými žánrami  – činohry, opery, tanca, spevu, vizuálnych vecí. Ale nespája sa formou muzikálu. Herec chvíľu hrá, potom tancuje, potom tanečník rozpráva, všetci robia všetko, a nevedno či je to opera, alebo balet alebo činohra.

## Pokusy o totálne divadlo na Slovensku
Divadelné predstavenie **Labuťko**

Nové predstavenie Štúdia L+S Labuťko zmazáva hranice medzi tancom, spevom a činohrou, je pokusom o totálne divadlo. 
 
Je to multižánrový projekt – tanečno/činoherno/hudobného predstavenia. Vzniká s odkazom na jedno z najznámejších a zároveň najkrajších diel klasiky svetového baletu autora P.I.Čajkovského. Táto skvelá a vždy aktuálna predloha však v tomto prípade slúži "len" ako akési pozadie. 

Dej: Prebieha jedna z repríz Labutieho jazera a očami zostarnutého tanečného sólistu dívame sa na mladú nastupujúcu hviezdu, očarujúcu labuť zo všetkou jej nevinnosťou a talentovanou genialitou. Je to interpretácie klasickej látky, pripravovanej v spojení činohry (Geišberg, Pocisková) tanca a spevu.

Ide o totálne divadlo so snahou o čistý emocionálny zážitok, v štylizovanej forme, kde splynú v jedno autentický pocit, jednoduché gestop a tragikomický tón v príbehu starnúceho tanečníka v kontraste so silou tvorivej energie mladosti.

## Použitá literatúra
* KOLEKTÍV AUTOROV: Slovník cudzích slov. Bratislava, SPN – Mladé letá 2005.
* SOURIAU, E.: Encyklopedie estetiky 1.vyd. Praha, VICTORIA PUBLISHING, a. s. 1994.

Kategória:Divadlo
Preťahovanie lanom

right|thumb|Preťahovanie lanom
**Preťahovanie lanom** je šport, pri ktorom sa dva tímy snažia ťahať za lano opačnými smermi a prekonať silou súperiaci tím.

Preťahovanie lanom bolo súčasťou olympijských hier v rokoch 19001920. Športové tímy zastrešuje Medzinárodná federácia preťahovania lanom (*Tug of War International Federation*, TWIF), ktorej členmi sú národné združenia z 55 krajín sveta.
V súčasnosti je členom SportAccord (býv. GAISF - Generálna asociácia medzinárodných športových federácií) a taktiež IWGA (Medzinárodná asociácia svetových hier). Preťahovanie lanom je jedným z mála športov, ktoré boli na doposiaľ všetkých Svetových hrách (19812009).
## Referencie

## Pozri aj
* Preťahovanie lanom (kynológia)

## Iné projekty

## Externé odkazy
* Tug of War International Federation (en)

Kategória:Kolektívne športy

Kategória:Bývalé olympijské športy
Totálne divadlo

**Totálne divadlo** môže byť:
*v divadle: 
**všeobecne: pozri totálne divadlo (divadlo)
**nerealizovaný projekt divadelného priestoru architekta W. Gropiusa v roku 1927 pre režiséra E. Piscatora v Berlíne, pozri totálne divadlo (Gropius) 
*v hudbe: hudobne orientované koncepcie S. Bussottiho, pozri totálne divadlo (Bussotti)
Rozlišovacia schopnosť

**Rozlišovacia schopnosť** alebo nepresne **rozlíšenie** môže byť:
*vo fyzike: minimálny rozdiel hodnôt sledovanej veličiny, ktorý je určité zariadenie ešte schopné rozlíšiť, pozri rozlišovacia schopnosť (fyzika)
*vo fotografii:
**schopnosť fotografického objektívu alebo fotograficky citlivej vrstvy zaznamenávať podrobnosti v obraze, najčastejšie udávaná počtom čiar rozlíšiteľných na dĺžke , pozri rozlišovacia schopnosť (objektív, film)
**pri digitálnom fotoaparáte: maximálny počet pixelov zosnímateľných snímačom fotoaparátu, udáva sa v celkovom počte pixelov napr. 1280x1024 pixelov je 1.3 Mpix (megapixela), pozri rozlišovacia schopnosť (digitálny fotoaparát)
*v informatike:
**pri analógových zariadeniach: pomer veľkosti najmenšej rozlíšiteľnej či rozlišovanej hodnoty premennej k rozsahu premennej
**pri digitálnych zariadeniach: obrátená hodnota rozsahu digitálnej informácie
**pri monitoroch: maximálny počet pixelov zobraziteľných na monitore počítača, udáva sa v rastri (násobku) pixelov napr. 1024x768, 1280x1024…, pozri rozlišovacia schopnosť (monitor)
**pri tlačiarni:
***počet bodov (dots) na palec (inch), ktoré dokáže vytlačiť počítačová tlačiareň, udáva sa v rastri (násobku bodov – dots), jednotka dpi (dots per inch) napr. 600x1200 dpi, pozri dots per inch
***pre staršie typy ihličkových tlačiarní: počet riadkov (lines), ktoré sa dajú vytlačiť na palec dĺžky, udáva sa v lpi (lines per inch) napr. 30 lpi, pozri lines per inch
**pri skeneri: počet bodov (dots), ktoré dokáže zosnímať skener na palec dĺžky (inch), udáva sa v rastri (násobku bodov – dots), jednotka dpi (dots per inch) napr. 600x1200 dpi, pozri dots per inch
Multifunkčné zariadenie

**Multifunkčné zariadenie** môže byť:
*zariadenie majúce viacero funkcií
*v počítačoch: tlačiareň kombinovaná minimálne so skenerom, pozri multifunkčné zariadenie (počítač)
Transpozícia

**Transpozícia** môže byť:

* v molekuklárnej biológii: tiež transpozičná rekombinácia: presun alebo vloženie väčšieho úseku DNA, pozri transpozícia (molekulárna biológia)

* v hudbe: zmena výšky tónu alebo tóniny, pozri transpozícia (hudba)
* v kryptológii: spôsob šifrovania, pozri transpozícia (kryptológia)
Zagrepčanka

**Zagrepčanka** je druhá najvyššia výšková budova v Záhrebe. Nachádza sa na križovatke ulíc Savska a Vukovarska.

S anténou má výšku 94,6 m a má 26 poschodí v centrálnom krídle, v západnom 21 a vo východnom 19. Na streche má anténu, s ktorou je velková výška až 109 metrov. V podzemí sú dve podlažia slúžiace hlavne ako podzemné parkovisko. Súčasťou komplexu sú ešte ďalšie tri budovy, fontána a umelecká skulptúra.

Budova bola dokončená v roku 1976, na jej stvárnení sa podieľali architekti Slavko Jelinek a Berrislav Vinkovič. Tí sa inšpirovali mrakodrapom Thyssenhaus v Düsseldorfe z roku 1960. Obklad Zagrepčanky z vonkajšej strany tvoria mramorové bloky, ktoré sa asi 10 rokov po dokončení ukázali ako problematické, niektoré z nich začali opadávať. Dôvodom bol materiál nízkej kvality, preto bola potrebná rekonštrukcia, tá však vzhľadom na komplikované udalosti v 90. rokoch prebehla až na začiatku 21. storočia. Dovtedy bolo potrebné vybudovať pred budovou provizórny drevený tunel, aby bola zaistená bezpečnosť pracujúcich v budove. Najprv bolo zrenovované západné krídlo, ďalšie majú nasledovať.

V roku 2006 vo výške predbehla Zagrepčanku budova Eurotower, ktorá je vysoká 97,8 m.

Kategória:Výškové budovy v Záhrebe
Cibona

náhľad|Cibona
**Cibona** alebo **Cibona Tower** je výšková budova v chorvátskom meste Záhreb na adrese Trg Dražena Petrovića 3 pri spojnici ulíc Savska a Kranjčevićeva. Má 25 poschodí a výšku 92 m, s anténou 105 m.

Bola postavená v roku 1987 kvôli univerziáde, ktorá sa vtedy konala. Navrhol ju architekt Marijan Hržić.

## Iné projekty

Kategória:Výškové budovy v Záhrebe
Canon BP-511A

**[[Canon Inc.|Canon]] BP-511A** Li-ion batéria pre digitálne fotoaparáty a kamery tohto výrobcu. Je to nástupca modelu Canon BP-511. Parametre novšieho modelu sú 7,4V a kapacita 1390mAh, a podobne ako predchodca s kapacitou 1100mAh, používa sa vo vyšších modeloch fotoaparátov, ako napriklad nový Canon EOS 40D, ale tiež v sérii PowerShot G a Pro. Pozri Zoznam produktov Canon.

Kompatibilné modely: EOS 20D, EOS 20Da, EOS 30D, EOS 40D, EOS 5D, EOS D30, EOS D60, EOS Digital Rebel, Optura Xi, PowerShot G1, PowerShot G2, PowerShot G3, PowerShot G5, PowerShot G6, PowerShot Pro1, PowerShot Pro70

## Pozri aj
* Canon EOS
* Zoznam digitálnych fotoaparátov Canon EOS
* Objímka Canon EF
* Objímka Canon EF-S

## Externé odkazy
* Canon's Batteries Official Page  
* Canon BP-511A Product Compatibility list 
* Canon BP-511A baterka na bestcena.sk 

Kategória:Elektrické batérie
UCEU

**UCEU** alebo **UCUE** (*Union of Capitals of the European Union* alebo *Union des Capitales de l'Union Européenne*) je medzinárodná organizácia, ktorá združuje hlavné mestá krajín Európskej únie. V súčasnosti má 27 členov.

## Členovia

## Externé odkazy
* Domovská stránka 

Kategória:Medzinárodné organizácie
Kategória:Európska únia
Valencia CF

**Valencia FC** je španielsky profesionálny futbalový klub sídliaci v treťom najväčšom meste Španielska, Valencia.

Do zbierky trofejí klubu patrí šesť pohárov pre víťaza La ligy, takisto šesťkrát Copa del Rey, tri trofeje Pohára UEFA, jedna trofej Pohára víťazov pohárov (PVP) a dva Európske Superpoháre. V sezóne 2000/2001 si zahrala v pamätnom finále proti nemeckému Bayernu Mníchov, kde sa na štadióne v Miláne nedokázali strelecky presadiť ani jedni hráči mužstva z Valencie či Mníchova. Na penalty prehrali 5:4. Rok predtým sa hralo finále v Paríži. Stade de France bol svedkom ako sa rodilo poľahky hladké víťazstvo Realu Madrid 3:0 v španielskom derby proti Valencií.

Začiatkom apríla 2009 si klub musel požičať 50 miliónov eur, vzhľadom na to, že sa dostal do finančných potiaží a nemal peniaze na výplaty hráčov a takisto nemal dostatok peňazí na vyplatenie podlžností voči stavebnej firme, ktorá stavia nový štadión.

Sponzorom klubu je od decembra 2008 škandinávska stávková kancelária Unibet. V júni 2009 podpísala zmluvu o predĺžení partnersta aj na dve ďalšie sezóny 2009/2010 a 2010/2011.

## Štadión
Kapacita štadióna Mestalla je 53 000 miest. V roku 2009 bude postavený nový päťhviedzičkový štadión Nou Mestalla s kapacitou 75 000 miest. Vo februári 2009 museli výstavbu štadióna prerušiť pre nevyplatenie pohľadávok.

## Referencie



Kategória:Španielske futbalové kluby
Kategória:Kluby G-14
Wole Soyinka

**Akinwande Oluwole "Wole" Soyinka** (* 13. júl 1934) je po anglicky píšuci nigérijský spisovateľ.

Študoval v Ibadane v Nigérii a v britskom Leedse. Píše drámu, poéziu aj prózu. Je považovaný za jedného z najvýznamnejších afrických dramatikov. V 60. rokoch 20. storočia bol z politických dôvodov dvakrát väznený. 

V roku 1986 získal ako prvý Afričan Nobelovú cenu za literatúru a bol po Albertovi Camusovi ďalším oceneným Afričanom.

## Vybrané dielo
### Dráma
* *The Strong Breed*
* *A Dance of the Forests*
* *Death and the King's Horsemanu*

### Romány
* *The Interpreters*
* *Season of Anomy* 

### Básnické zbierky
* *Idanre and other poems*
* *Mandela's Earth and other poems*

## Externé odkazy
* Wole Soyinka. (anglicky)
* The Wole Soyinka Society
* Pidgin English in works of Wole Soyinka  
* African Literature Bookstore 

Kategória:Nositelia Nobelovej ceny za literatúru
Kategória:Nigérijskí spisovatelia
Výstavba Medzinárodnej vesmírnej stanice

thumb|right|Časti ISS v decembri 2022

V článku je uvedená časová os **výstavby [[Medzinárodná vesmírna stanica|Medzinárodnej vesmírne stanice]]** (ISS). Hrubo zvýraznené časti sa nachádzajú na obežnej dráhe a sú už súčasťou stanice. Stav z mája 2022.

## Galéria

Súbor:Zarya from STS-88.jpg|1A/R
Súbor:Sts088-703-019e.jpg|2A
Súbor:Unity-Zarya-Zvezda STS-106.jpg|1R
Súbor:S97e5009.jpg|3A
Súbor:Sts097-704-074.jpg|4A
Súbor:Sts098-312-0020.jpg|5A
Súbor:S102e5350.jpg|5A.1
Súbor:S100e5958.jpg|6A
Súbor:ISS on 20 August 2001.jpg|7A
Súbor:S108e5628.jpg|4R
Súbor:International Space Station.jpg|8A
Súbor:Sts111-711-005.jpg|UF2
Súbor:Space Station as photographed by a STS-112 crewmember.jpg|9A
Súbor:ISS Mission STS-113.jpg|11A
Súbor:ISS Aug2005.jpg|LF1
Súbor:STS-115 ISS after undocking.jpg|12A
Súbor:ISS after STS-116 in December 2006.jpg|12A.1
Súbor:ISS after STS-117 in June 2007.jpg|13A
Súbor:ISS after STS-118 in August 2007.jpg|13A.1
Súbor:ISS after STS-120 in November 2007.jpg|10A
Súbor:STS-122 ISS Flyaround.jpg|1E
Súbor:STS-123 ISS Flyaround cropped.jpg|1J/A
Súbor:ISS after STS-124 06 2008.jpg|1J
Súbor:ISS March 2009.jpg|15A
Súbor:ISS & Endeavour Shadow STS-127 2.jpg|2J/A
Súbor:STS-129 Atlantis approaches below the ISS.jpg|5R
Súbor:ISS ULF3 STS-129.jpg|ULF3
Súbor:ISSpoststs130.jpg|20A
Súbor:International Space Station after undocking of STS-132.jpg|ULF4
Súbor:STS-133 International Space Station after undocking 5.jpg|ULF5
Súbor:STS-134 International Space Station after undocking.jpg|ULF6
Súbor:The station pictured from the SpaceX Crew Dragon 5 (cropped).jpg|3R


## Pozri aj
* Medzinárodná vesmírna stanica
* Zoznam pilotovaných letov na Medzinárodnú vesmírnu stanicu

## Externé odkazy

*  ESA: Výstavba ISS
*  Unofficial Shuttle Launch Manifest
*  Animácia výstavby ISS 


Kategória:Medzinárodná vesmírna stanica
World Trade Center Ljubljana

**World Trade Center Ljubljana** je najvyššia výšková budova v slovinskom hlavnom meste Ľubľana.

Postavená bola v roku 1993, má výšku 66,6 m a 18 nadzemných podlaží.

Navrhli ju architekti Andrej Černigoj, Jadranka Grmek, Dejan Bevc a Janez Kuzman.

## Referencie

## Externé odkazy
* Stránka na emporis.com

Kategória:Výškové budovy v Ľubľane
Herakle

**Herakle** (tiež *Herkle* alebo *Herkl*) bol v etruskej mytológii totožný s gréckym hrdinom Heraklom.

## Pozri aj
*Etruská mytológia
*Etruskovia
*Herakles (mytológia)

Kategória:Etruskí bohovia
Kategória:Etruské náboženstvo
Tinia

**Tinia** (iné mená: **Tin**, **Tins**) bol v etruskej mytológii najvyšším bohom, manžel Thalny alebo Uni.

Bol vládcom nebies a členom mocného triumvirátu bohov, vrátane Menrvy a Uni. Bol spájaný s bleskmi, kopijami a kráľovským žezlom. V etruskom jazyku slovo  alebo  znamená "deň", plurál je . To znamená, že je bohom, ktorý vládne času. Zobrazuje sa ako mladý, zarastený muž držiaci blesky. Podľa latinskej literatúry používal tri druhy bleskov: na varovania, na dobré alebo zlé zásahy a na drastické katastrofy. Na rozdiel od Dia, Tinia potreboval dovolenie od *Dii Consentes* (bohovia, ktorí radili) a *Dii Involuti* (skrytí bohovia) aby mohol používať posledné dva druhy bleskov. 

S Uni mal syna Herakla.

Tinia je totožný s rímskym Jupiterom a s gréckym Diom.

## Pozri aj
*Etruská mytológia
*Etruskovia
*Jupiter
*Zeus

Kategória:Etruskí bohovia
Kategória:Etruské náboženstvo
Uni (mytológia)

V etruskej mytológii bola **Uni** najvyššou bohyňou panteónu (spoločenstva bohov). Bola patrónkou Perugie. So svojím manželom Tiniom a Menrvou bola súčasťou mocného triumvirátu. S Tiniom mala syna Herakla.

Uni sa stotožňuje s Juno a Hérou v rímskej a gréckej mytológii.

## Pozri aj
* Etruská mytológia
* Etruskovia
* Juno
* Héra

## Externé odkazy
* Uni by Micha F. Lindemans at Encyclopedia Mythica

Kategória:Etruskí bohovia
Kategória:Etruské náboženstvo
Michal Maximilián Scheer

**Michal Maximilián Scheer** (* 7. január 1902, Považská Bystrica – † 9. február 2000, Nitra) bol slovenský architekt. Patrí medzi významných slovenských architektov modernej architektúry tvoriacich v duchu funkcionalizmu.

## Štúdium
* 1912 štúdium na maďarskej kráľovskej vyššej reálke v Žiline
* 1919 maturita na Československom štátnom reálnom gymnáziu Jána Palárika v Žiline
* 19191925 štúdium pozemného staviteľstva a architektúry v Brne

## Dielo
V roku 1925 prišiel do Žiliny kde sa začala jeho tvorba. Priaznivá situácia v rámci rozvoja mesta mu poskytla mnoho príležitostí realizovať sa. Postavil tu viacero víl, bytových domov, administratívnych budov a škôl. Za jeho najvýznamnejšie dielo sa považuje Finančný palác, ktorý bol postavený na úzkom pozemku v mieste stretávania sa ulíc.

Počas vojny sa jeho tvorba presunula do Ružomberka, kde navrhol komplex Slovenských papierní (továrenské haly, administratívnu budovu a budovu hlavného vstupu). Po návrate do Žiliny v roku 1948 založil Krajský architektonický ateliér – Stavoprojekt a stal sa riaditeľom. Po vymyslenom obvinení bol zbavený funkcie, krátko väznený, a odišiel do Nitry. Zostal aktívne činný. Navrhol prvý územný plán Nitry (1958) a viacero obytných súborov. Sídlisko Chrenová I., ním projektované, je zapísané do urbanisticko-architektonickej knihy UNESCO.

## Vybrané diela
náhľad|Pamätná tabuľa na Národnej ulici v Žiline
* Žilina:
** rodinný dom na Daxnerovej ulici (1927)
** Obytný dom Daniela Dlabača 17 (1933) - bol postavený  podľa projektov  Ing. arch. Michala Maximiliána Scheera. Dom bol postavený roku 1933 a stavebníkom objektu bol Scheer. V roku 2025 prešiel rekonštrukciou so zachovaním pôvodných prvkov, momentálne označovaný ako Rezidencia Kvetiareň (podľa známej kaviarne v prízemí)
** Finančný palác (1930 – 1931)
** Rodinné domy v žilinskej kolónii Svojdomov (1928 – 1932)
** Pavlačový dom rímskokatolíckej fary v Žiline (1931)
** saleziánsky ústav s kostolom (1937 – 1938)
* Ružomberok:
** komplex Slovenských papierní (1943)
** súbor obytných domov Supravily (1942 – 1947)
** Budova Celprojektu na Bernolákovej ulici (1948)
** Činžovné domy na ulici Dončova
* Nitra:
** územný plán mesta Nitra (1958)
** urbanistické súbory Predmostie (1956 – 1959)
** Párovce (1956 – 1963)
** Chrenová I. (1962)

## Ocenenia
* 1965: Cena Dušana Jurkoviča za solitérny obytný dom v Nitre
* 1967: Štátne vyznamenanie za zásluhy vo výstavbe od prezidenta ČSSR
* 1992: Cena Emila Belluša za celoživotné dielo
* 1994: čestný občan mesta Nitra

## Referencie

## Iné projekty

## Externé odkazy
* Diela architekta Scheera v Žiline

## Zdroj
* Dulla M., Moravčíková H.: *Architektúra Slovenska v 20.storočí*, vyd.: Slovart 2002
* Dulla M.,Stachova M., Pohaničová J., Krivošová J., Vodrážka P., Moravčíková H.,Lukáčová E.: *Majstri architektúry*, vyd.: Perfekt 2005
* časopis ASB 12/2006

Kategória:Osobnosti z Považskej Bystrice
Kategória:Slovenskí architekti
Kategória:Laureáti Ceny Emila Belluša
Kategória:Držitelia Ceny Dušana Jurkoviča
Kategória:Čestní občania Nitry
Španieli

**Španieli** môžu byť:
*etnikum hovoriace španielčinou (zriedkavo, ale presnejšie Kastílčania), pozri Španieli (etnikum)
*občania Španielska

**Španiel** môže byť:
*príslušník Španielov (pozri vyššie)
*označenie niektorých psích plemien, pozri napr. zoznam psích plemien
*priezvisko: Otakar Španiel
Filtračný papier

**Filtračný papier** je druh papiera, ktorý slúži na filtráciu.

Kategória:Papier
Kategória:Laboratórne vybavenie
Kategória:Filtre